钦定古今图书集成/明伦汇编/宫闱典/第116卷 > 高遵惠
## 钦定古今图书集成/明伦汇编/宫闱典/第116卷 > 高遵惠

按《宋史外戚传》：“遵𥙿从弟遵惠，字子育，以荫为供奉
官。熙宁中，试经义中选，换大理评事，历三班院主簿、
军器丞。元祐初，上疏言法度之国，事有当否，如先帝
所施设，未可轻议。擢太仆少卿、上太府卿，出知河中
府，改河北路都转运使。未行，拜工部侍郎，以集贤殿
修撰知郓州、河南颖昌府，加宝文阁待制、知成德军”，
召为户部侍郎，以龙图阁学士知庆州。卒，年五十八，
赠枢密直学士。方宣仁后临朝，绳检族人一以法度，
乃举家事付遵惠，遵惠躬表率之，人无间言。亦能远
嫌自保，故不罹绍圣之祸。从侄士林。